                        R O M Â N I A

           JUDEŢUL BISTRIŢA-NĂSĂUD                                                                     

CONSILIUL LOCAL AL COMUNEI FELDRU






HOTĂRÂRE

privind procedura de înființarea a unei Organizații de Management al Destinației „Eco-Turistice Someș – Munții Rodnei” în vederea accesării de fonduri europene nerambursabile
         Consiliul Local al comunei Feldru, întrunit în ședința extraordinară în data de 26.05.2026, în prezența unui număr de 15 consilieri din totalul de 15 consilieri în funcție;

         Analizând temeiurile juridice, respectiv: 
              a) Prevederile Ordonanţei Guvernului nr. 26/2000 cu privire la asociații şi fundații, republicată, cu modificările şi completările ulterioare; 

              b) Prevederile Legii nr. 273/2006 privind finanţele publice locale, republicată, cu modificările şi completările ulterioare. 

              c) Dispoziţiile art. 7 alin. (13) al Legii nr. 52/2003 privind transparenţa decizională în administraţia publică, cu modificările şi completările ulterioare: 

              d) Prevederile cuprinse în Procedura de avizare a organizațiilor de management al destinaţiei prin Ordinul nr. 1.293 din 8 august 2022, emis de Ministerul Antreprenoriatului şi Turismului, cu modificările și completările ulterioare; 

              e) Art. 89, alin. (1) - (3), art. 90, art. 91, art. 92, art. 93, art. 129, alin. 1), alin. (2) lit. ,,b” şi lit.,,d”, alin. (7) lit. ,,k”, alin. 14), art. 138, art. 139 alin. 1) din O.U.G. nr. 57/2019 Codul Administrativ, cu modificările şi completările ulterioare. 

         Ţinând cont de: 

              a) Referatul de aprobare al Primarului Comunei Feldru, înregistrat sub nr. 4853 din 22.05.2026;
              b) Raportul compartimentului din cadrul aparatului de specialitate al Primarului comunei Feldru, înregistrat sub nr. 4854 din 22.05.2026;
              c) Avizul comisiei de specialitate nr. 5036 din 26.05.2026;

         În temeiul prevederilor art. 139, alin. (1) şi alin. (3), lit. f) coroborat cu art. 196 alin. (1), lit. a) din Ordonanţa de urgență a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ș T E

         Art. 1. Se aprobă înfiinţarea Organizației de Management al Destinaţiei „Eco-Turistice Someș – Munții Rodnei” în vederea accesării de fonduri europene nerambursabile. 

         Art. 2. Se aprobă denumirea Organizației de Management al Destinației „Eco-Turistice Someș – Munții Rodnei”. 
         Art. 3. Se aprobă stabilirea sediului social al viitoarei Organizații de Management al Destinaţiei „Eco-Turistice Someș – Munții Rodnei”  în comuna Parva, nr. 162, județul Bistrița Năsăud.

         Art. 4. Se aprobă alocarea din bugetul local al comunei Feldru a sumei de 10.000 lei necesară înfiinţării Organizației de Management al Destinației „Eco-Turistice Someș – Munții Rodnei”, reprezentând patrimoniul iniţial. 

         Art. 5. Se împuternicește Primarul Comunei Feldru, domnul Opriș Ioan-Dan:

              (1) Să semneze viitorul Statut al Organizației de Management al Destinației „Eco-Turistice Someș – Munții Rodnei”, în calitate de membru fondator. 

              (2) Să efectueze orice alte demersuri necesare înfiinţării Organizaţiei de Management al Destinaţiei „Eco-Turistice Someș – Munții Rodnei”. 

         Art. 6. Se împuternicește primarul comunei Parva, domnul Strugari Ioan să semneze Anexa 3 la Procedura de avizare a organizațiilor de management al destinaţiei din Ordinul nr. 1.293 din 8 august 2022, emis de Ministerul Antreprenoriatului și Turismului prin care se asumă angajamentul ca în termen de maxim 1 an de la data înființării Organizației de Management al Destinaţiei să se prezinte în scris Ministerului Economiei, Digitalizării, Antreprenoriatului şi Turismului proiectul de strategie de dezvoltare şi marketing turistic precum şi planul de acţiune adoptate de forurile de conducere ale organizației. 
         Art. 7. Se împuterniceşte Primarul comunei Feldru pentru ducerea la îndeplinire a prezentei hotărâri. 
         Art. 8. Prezenta  hotărâre s-a adoptat de Consiliul Local al comunei Feldru, cu un număr de 15 voturi „pentru“, 0 voturi „abțineri“, 0 voturi „împotrivă“ din totalul de 15 consilieri în funcție.
         Art. 9. Prezenta hotărâre se comunică cu Instituţia Prefectului - judeţul Bistrița Năsăud, Primarului comunei Feldru, precum şi Compartimentelor Contabilitate-finanţe şi Achiziții din cadrul Primăriei Comunei Feldru.
         Art. 10. Comunicarea hotărârii se va realiza prin intermediul secretarului general al comunei, în termenul prevăzut de lege si se aduce la cunoştinţa publică prin afişare la sediul Primăriei comunei Feldru precum şi pe pagina de internet www.feldru.ro în secțiunea Monitorul Oficial Local.

           Președinte de ședință
                    
      Contrasemnează secretar general

           Sălvan Ioan-Gabriel                                           al comunei Feldru

                                                                                              Beșuțiu Gavrilă

Nr. 27 din 26.05.2026
